laion/Wikipedia-Exotic huggingface dataset:
האספה המחוקקת של ג'הרקאנד

האספה המחוקקת של ג'הרקאנד (בהינדי: झारखण्ड बंगाल विधानसभा; באנגלית: Jharkhand Legislative Assembly) היא בית המחוקקים המדינתי של ג'הרקאנד. האספה המחוקקת הוקמה בעקבות הקמת ג'הרקאנד בנובמבר 2000, כששמונה עשרה מחוזות פוצלו מביהר למדינה החדשה. 81 מחברי האספה המחוקקת של ביהר הפכו לחברי האספה המחוקקת החדשה. מכיוון שהבחירות לאספה המחוקקת של ביהר נערכו רק כשישה חודשים קודם לכן, הוחלט שלא לקיים בחירות חדשות, והבחירות הראשונות לאספה נערכו ב־2005. ההרכב הנוכחי של האספה המחוקקת של ג'הרקאנד הוא האספה המחוקקת ה-5, שנבחרה ב-2019. מפלגת השלטון היא ג'הרקאנד מוקטי מורצ'ה, המחזיקה ב-28 מושבים וזוכה לתמיכת הקונגרס הלאומי ההודי (19) ומספר מפלגות נוספות. מפלגת העם ההודית (26) נמצאת באופוזיציה. האספה בוחרת את ששת נציגי ג'הרקאנד ברג'יה סבהה. אתר האינטרנט הרשמי של קצין הבחירות הראשי של ביהר (באנגלית) Jharkhand Election Results, Result University The Bihar Reorganisation Act, 2000, s. 12, India Code Sanjay Kumar, and Praveen Rai, “Shrinking Political Space for the Jharkhand Mukti Morcha”, Economic and Political Weekly vol. 44, no. 33, 2009, עמ' 24–29‏, JSTOR 25663441
היידנהיים

היידנהיים (בגרמנית: Heidenheim) היא עיירה במחוז וייסנבורג-גונצנהאוזן, בבוואריה, גרמניה. היידנהיים היא עיירת שוק גרמנית עתיקה, השוכנת באזור המנהלי של פרנקוניה התיכונה באמצע בוואריה. היא שייכת למחוז הכפרי שנקרא וייסנבורג-גונצנהאוזן. זהו המרכז האדמיניסטרטיבי של האזור המקומי הנקרא האננקאם. היידנהיים הוזכרה לראשונה בשנת 742 כאשר שני האחים ויניבלד וויליבלד, הבישוף הראשון של אייכשטאט, אשר הקימו את המנזר הבנדיקטיני של היידנהיים. ויניבלד (אנ') היה זה שניהל את המנזר. המנזר מאוחר יותר הונהג על ידי הקדוש וולפורגה. את העיירה ניהל הרוזן מטרוהדינגן לימים דוכס בוואריה, בורקברי נירנברג (הוהנצולרן). לאחר מכן, היידנהיים השתייכה למרחב של אנסבך. עקב הרפורמציה הפרוטסטנטית, המנזר נסגר ב-1537. מאז היידנהיים היא בעיקר לותרנית. בשנת 1792 קנתה פרוסיה את נסיכות אנסבך ואת היידנהיים. בעקבות חוזה פריז ב-1806 הועברה היידנהיים חזרה לבוואריה. כנסיית סנט ווניבלד הרומנסקית היא בזיליקת עמודים מהמאה ה-12. היא נבנתה על היסודות של כנסייה ישנה יותר. כנסיית המנזר לשעבר של המנזר הבנדיקטיני היידנהיים משמשת כיום ככנסיית הקהילה של הקהילה הלותרנית האוונגליסטית של היידנהיים. כנסיית הקהילה הקתולית המודרנית של סנט וולבורגה נבנתה על ידי האדריכל ממינכן אלכסנדר פון ברנקה בין השנים 1975 ו-1977 בקצה המערבי של השוק על רכס קטן. בית הכנסת של היידנהיים נבנה בשנת 1853 במקום בו עמד בית כנסת ישן יותר. הוא תוכנן על ידי אדוארד בורקליין ונשרף ב-1851. בית הכנסת המחודש נשרף בנובמבר 1938. המבנה שימש לימים כמחסן ונהרס בשנות ה-80 והוחלף בבנק. ויניבלד (701–761), מיסיונר אנגלו-סכסוני ואב המנזר הראשון של היידנהיים וולבורגה (אנ') (בסביבות 710–779), אחותו, ראשת מנזר היידנהיים הנזירה הוגרבוק (אנ') (*730 עד 740, † לא ידוע), נזירה במנזר היידנהיים, מחברת "חיי הקדושים של ווניבלד וויליבלד פון אייכשטאט" לורנץ כריסטוף מיזלר (1711–1778), חוקר פילוסופי וסופר וולף היידנהיים (1757–1832), מלומד ומדפיס יהודי-גרמני יוהאן היינריך קירל (1759–1810), עורך דין וסופר יוהאן כריסטוף הנזולד (1787–1858) בודק רפואי אזורי לזרוס ברגמן (1799–1852) מלומד, רב ויזם, בנו של הרב היידנהיים יוסף ברגמן היינריך וולקמאר אנדראה (1817–1900), רוקח גרמני-שווייצרי משה גוטמן (1894–1961), רופא ואלרגיסט, היגר לארץ ישראל ב-1936, מייסד האגודה הישראלית לאלרגיה ולדמר קלינק (1894–1979), מנהל מקהלה ומלחין מקסימיליאן הקר (1977) מוזיקאי גרמני מדיה וקבצים בנושא היידנהיים בוויקישיתוף אתר האינטרנט הרשמי של היידנהיים Proksch, Nikola (1997). "The Anglo-Saxon Missionaries on the Continent". Monks of England: The Benedictines in England from Augustine to the Present Day. Society for Promoting Christian Knowledge. pp. 37–54.
אלטו נייטס

אלטו נייטס (באנגלית: Alto Knights) הוא סרט פשע אמריקאי בבימויו של בארי לוינסון, ונכתב על ידי ניולס פילגי. בסרט מככב רוברט דה נירו בתפקיד כפול של ראשי המאפיה של שנות החמישים - ויטו ג'נובזה (אנ') ופאנק קוסטלו (אנ'). הסרט עתיד לעלות לאקרנים בארצות הברית ב-15 בנובמבר 2024, תחת הפצת אולפני האחים וורנר. העלילה עוקבת אחר רקע סיפורם של ויטו ג'נובזה (אנ') ופאנק קוסטלו (אנ') כראשי מאפיה. הסרט היה בתהליכי ההפקה כבר משנות ה-70, אך במהלך כמה עשורים הועבר לאולפן אחר. באוגוסט 2022, אולפני האחים וורנר אישרו שהסרט יעלה לאקרנים ושנמצא בתהליכים. לאחר מכן נמסר שניקולס פילגי יכתוב את התסריט, ובארי לוינסון יביים את הסרט בכיכובו של רוברט דה נירו שבתפקיד כפול. באוקטובר 2022, דברה מסינג וקתרין נרדוצ'י הצטרפו לצוות השחקנים. בינואר 2023, קוסמו ג'רוויס הצטרף לצוות השחקנים. הפקת הסרט השתמשה בעטיפות ויניל על מכוניות ומשאיות מתקופת שנות ה-50, דבר שיגרום לרכבים להיראות חדשים. צילומי הסרט החלו בדצמבר 2022 באוהיו. באוקטובר 2023, חודש שמו של הסרט "אלטו נייטס". הסרט התעתד לעלות לאקרנים ב-15 בנובמבר 2024. לאחר מכן, התעתד לעלות לאקרנים ב-2 בפברואר 2023, יחד עם עלייתו לאקרנים של הסרט "טוטו". אולם המגזין "וראייטי" דיווח ב-24 באוקטובר 2023, שבשל שביתת אמני הטלוויזיה והרדיו, אולפני האחים וורנר שקלו לדחות את עליית הסרט לאקרנים במהלך 2025 יחד עם הסרט "ביטלג'וס 2". לאחר שלושה ימים, הסרט נדחה והוקדם רשמית לתאריכו הרשמי הראשון. "אלטו נייטס", במסד הנתונים הקולנועיים IMDb (באנגלית) Fleming, Mike Jr (August 23, 2022). "The Batman Director Matt Reeves Sets Multi-Year First Look Film Deal At Warner Bros. & Re-Ups With Warner Bros Television". Deadline Hollywood. Penske Media Corporation. Ritman, Alex (January 24, 2023). "Cosmo Jarvis to Star Alongside Robert De Niro in Barry Levinson's Gangster Drama 'Wise Guys' (Exclusive)". The Hollywood Reporter. Retrieved January 25, 2023. "Zaslav's Hamptons-Hollywood Vanity Project". August 19, 2022. Retrieved February 23, 2023. Kit, Borys (August 16, 2022). "Robert De Niro, Barry Levinson Team for Warner Bros. Gangster Drama Wise Guys (Exclusive)". The Hollywood Reporter. Retrieved August 16, 2022. D'Alessandro, Anthony (October 12, 2022). "Debra Messing In Advance Talks To Join Robert De Niro In Warner Bros Barry Levinson Mob Pic Wise Guys". Retrieved October 26, 2022. D'Alessandro, Anthony (October 26, 2022). "Kathrine Narducci Reteaming With Robert De Niro & Barry Levinson For Warner Bros Mob Pic Wise Guys". Retrieved October 26, 2022. "Tri-State man gets shot to show his talents on Hollywood screen". (Video). Fox19. Retrieved December 14, 2022. "De Niro movie films in Warren County". Fox19. Retrieved December 19, 2022. Murphy, J. Kim (October 27, 2023). "Aquaman 2 Bumped Two Days, Robert De Niro's Wise Guys Renamed Alto Knights in Move to November 2024". Retrieved October 27, 2023. D'Alessandro, Anthony (April 5, 2023). "Aquaman 2 Shifts Release Date Five Days Earlier, Warner Bros Dates The Wise Guys, Minecraft". Deadline Hollywood. Retrieved April 6, 2023. Rubin, Rebecca (October 24, 2023). "Movie Theaters Brace for Holiday Season Blues and More Delayed Blockbusters as Strike Drags On". Variety. Retrieved October 25, 2023.
פוקהונטס (משחק וידאו)

פוקהונטס של דיסני הוא משחק פלטפורמה המבוסס על הסרט באותו שם משנת 1995. המשחק נוצר למספר קונסולות משחק בשנות ה־90. הגרסה עבור הסגה מגה דרייב פותחה על ידי Funcom בינואר 1996. גרסה נוספת פותחה לגיימבוי על ידי חברת Tiertex ביוני של אותה שנה. והופץ על ידי חברת THQ. גרסת SNES של המשחק הייתה בפיתוח, אך בוטלה מאחר שזמן הפיתוח התארך, ולא התאים לזמן השחרור של גרסת הסגה מגה דרייב. כיום ניתן לשחק במשחק גם על גבי מחשבים על ידי אימולטורים. השחקן שולט בדמותם של פוקהונטס ובמיקו הדביבון שלה, ומחליף ביניהם בתדירות כדי להתגבר על מכשולים, כאשר לכל אחד מהם יש יכולות שונות המסייעות לעבור את השלב. דמויות נוספות מהסרט עוזרות לשחקן אך אינן ניתנות למשחק. במהלך המשחק, השחקן מרוויח כישורים שונים על ידי עזרה לחיות היער, בעזרתם הוא מקבל יכולות של רוחות המעניקות אפשרויות רבות כגון לרחף, לצלול ולרוץ מהר ועוד. המשחק עוקב אחר עלילת הסרט, אך עם המון שינויים במצבים ואירועים. לגרסת הסגה מגה דרייב המשחק קיבל ביקורות טובות בעיקר על הגרפיקה והצבע, וכן על המוזיקה המבוססת על הפסקול המקורי מהסרט. ומנגד ביקורות בינוניות על זה שהמשחק קל מדי יחסית למשחק פלטפורמה, והוא מותאם בעיקר לקהל שחקנים צעיר יותר, ושחקנים מנוסים יכולים לסיימו תוך שעה אחת. סקירת המשחק באתר Mobygame סקירת המשחק באתר VGreak Game Boy - Disney's Pocahontas © 1996 Black Pearl - Gameplay, נבדק ב-2024-01-03 SNES Central: Pocahontas, SNES Central
ג'וני ויטוורת'

ג'וני ויטוורת' (באנגלית: Johnny Whitworth; נולד ב-31 באוקטובר 1975) הוא שחקן אמריקאי. ויטוורת' נולד בצ'ארלסטון, קרוליינה הדרומית. הוא גדל עם אמו לאחר גרושי הוריו. לאחר מכן עבר לגור עם אביו בפלאנו, טקסס. לאחר מכן הוא עבר ללוס אנג'לס עם אמו ובגיל 15 החל את קריירת המשחק שלו עם הופעת אורח בסדרת הטלוויזיה "שולחן לחמישה" ב-1994. הופעת הבכורה שלו בקולנוע הייתה כשהופיע בסרט "ביי לאהבה" ב-1995. באותה שנה, הוא גילם את איי. ג'יי בסרט "רקורד חזק". ויטוורת' פרש ממשחק לאחר ששיחק בכמה סרטים, אבל אז עשה קאמבק בסרט "מוריד הגשם" משנת 1997. הוא שיחק בתפקיד חוזר בדרמת הפשע "CSI: מיאמי", שם גילם את הבלש ג'ייק ברקלי, מושא אהבתה של קאלי דוקסן. קו העלילה הפך במהירות את דמותו של ויטוורת' לדמות שנויה במחלוקת. מסוף העונה החמישית ולאורך העונה השישית, ברקלי כבר לא היה סוכן ATF אלא בלש במחלק הרצח של מיאמי שעבד עם צוות CSI. ויטוורת' חזר בפרק הראשון של העונה השביעית ושוב בפרק ה-21 של עונה 8. זו הייתה הופעתו האחרונה. ב-2003 הוא השתתף בעיבוד המוזיקלי של MTV לספר אנקת גבהים, עיבוד מודרני לרומן הקלאסי. ב-2007 הופיע ויטוורת' בסרט "3:10 ליומה", וב-2009 הופיע בסרט "גיימר" בכיכובו של ג'רארד באטלר. מאוחר יותר הופיע בסרטים "Locked In" ו"ללא גבולות". הוא גם שיחק את הנבל בלקאאוט בסרט "גוסט ריידר: רוח הנקמה" מ-2011 ובמותחן "Pathology". מ-2014 עד 2015, לויטוורת' היה תפקיד חוזר בסדרת הטלוויזיה "100" ששודרה ברשת The CW. ב-2015, לוויטוורת' היה תפקיד חוזר בסדרה "שטח מת" ששודרה ברשת NBC. אתר האינטרנט הרשמי של ג'וני ויטוורת' ג'וני ויטוורת', במסד הנתונים הקולנועיים IMDb (באנגלית) Whitworth, Johnny 1975– | Encyclopedia.com, www.encyclopedia.com Johnny Whitworth News & Biography - Empire, www.empireonline.com Neil Genzlinger, ‘Ghost Rider: Spirit of Vengeance’ Stars Nicolas Cage, The New York Times, ‏18 בפברואר 2012
תקן ביקורת 450

תקן ביקורת 450 – הערכת ההשפעה של הצגות מוטעות שזוהו במהלך הביקורת הוא תקן ביקורת שפורסם על ידי לשכת רואי החשבון בישראל. התקן קובע כי על רואה החשבון המבקר של גוף מבוקר להעריך את ההשפעה של הצגות מוטעות שזוהו על הביקורת ואת ההשפעה של הצגות מוטעות שלא תוקנו, אם קיימות, על הדוחות הכספיים. כחלק ממהלך הביקורת, על רואה החשבון המבקר לבחון האם הצגות מוטעות שזוהו תוקנו ולהתאים את המשך הביקורת בהתאם לממצאים שעלו, תוך שמירה רציפה על קשר עם הגורמים הרלוונטיים בגוף המבוקר, תיעוד והערכת השפעתן של הצגות מוטעות שלא תוקנות, במצטבר ולחוד, תוך התייחסות כמותית וגם איכותנית. התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן. התקן מבוסס על תקן ביקורת 115 (שפורסם בשנת 2015) שעסק באותו נושא ועל תקן ביקורת 123 (שפורסם בשנת 2017) שעסק בנושא של התייחסות להוראות חוק ורגולציה במסגרת ביקורת של דוחות כספיים. כמו כן, התקן מבוסס על תקן ביקורת בינלאומי ISA 450 של הפדרציה הבינלאומית של רואי החשבון (IFAC) תוך התאמה לישראל. תקן ביקורת 450, באתר לשכת רואי החשבון תקן ביקורת 115, באתר לשכת רואי החשבון תקן ביקורת 123, באתר לשכת רואי החשבון תקן ISA 450, באתר של הפדרציה הבינלאומית של רואי החשבון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
אביב סלם

אביב סלם (נולד ב-18 בנובמבר 1999) הוא כדורגלן ישראלי המשחק בעמדת המגן השמאלי במכבי פתח תקווה מליגת העל. סלם גדל במחלקת הנוער של הפועל פתח תקווה. בגיל 17 עבר לקבוצת הנוער של מכבי הרצליה ובעונת 2018/2019 עלה לקבוצה הבוגרת של הקבוצה. את עונת 2019/2020 החל ברמת השרון ובינואר 2020 חזר להרצליה. בעונת 2020/2021 עבר להפועל פתח תקווה שם שיחק שתי עונות, ברובן היה שחקן הרכב. בשנת 2022 עבר לשחק בבני יהודה מהליגה הלאומית, בה רשם 32 משחקי ליגה וכבש שער אחד. ב-30 במאי 2023, הודיעה הפועל תל אביב על סלם כרכש הראשון שלה לאותה עונה בה חתם לעונה אחת. הוא לא הצליח להטביע חותם ובחלון ההעברות של ינואר עבר למכבי פתח תקווה. אביב סלם, באתר ההתאחדות לכדורגל בישראל אביב סלם, באתר Transfermarkt אביב סלם, באתר Soccerway אביב סלם, באתר FootballDatabase.eu חיזוק ראשון הקיץ: אביב סלם חתם לעונה אחת בהפועל תל אביב, באתר וואלה, 30 במאי 2023
עוף צלוי

עוף צלוי (באנגלית: Roast chicken, באיטלקית: Pollo arrosto; בגרמנית: Brathähnchen) הוא עוף המוכן כמזון באמצעות צלייה בין אם במטבח ביתי, או על אש גלויה, או ברוטיסרי (גריל סיבובי). בדרך כלל, העוף נצלה עם השומן והמיצים שלו על ידי סיבוב הבשר על השיפוד הגדול במהלך הצלייה, ולכן בדרך כלל צולים אותו חשוף לאש או לחום עם סוג של גריל סיבובי, כך שמחזור השומנים והמיצים הללו יהיה יעיל ככל האפשר. עוף צלוי הוא מאכל המופיע במגוון רחב של מטבחים ברחבי העולם. "הנדל" היא המילה האוסטרו-בווארית לעוף, לרוב בצורתו הצלויה (Brathendl). צורה פופולרית נוספת היא Backhendl המטוגן (בצרפתית: poulet frit à la viennoise כלומר עוף מטוגן וינאי), התמחות של המטבח הווינאי. המונח בגרמנית תקנית הוא Hähnchen ("תרנגולת"). במדינות הפדרליות החדשות של גרמניה (בשטח גרמניה המזרחית לשעבר) המאכל נקרא לעיתים קרובות Broiler שפירושו "פטם". הנדל מוגש באופן מסורתי בגני בירה בוואריים או בפסטיבלים כמו אוקטוברפסט, ובדרך כלל נאכל עם בייגלה או כוס בירה. הוא זמין באופן נרחב גם ממשאיות רוטיסרי ניידות שחונות ליד מקומות מטופחים כמו סופרמרקטים או מגרשי חניה גדולים. פפריקה הנדל (פפריקש עוף) מוזכרת בספר "דרקולה" של ברם סטוקר, כמנה ממנה נהנה ג'יי הארקר המבקש לקבל את המתכון עבור אשתו לעתיד, מינה. "פולו א לה בראסה", הידוע גם כ"פולו אסאדו" או "עוף פרואני" או "עוף מושחר" בארצות הברית ו"עוף פחמי עץ" באוסטרליה. הגרסה המקורית כללה עוף מבושל על פחמי עץ, אך ההכנה התפתחה והבשר המושרה מראש של העוף מסובב על הציר בתנור מיוחד בשם "רוטומבו" ומקבל באופן עקבי חום מהפחמים. ניתן להפעיל את התנור באמצעות פחמי עץ, גז או עץ. עוף רוטיסרי (עוף בגריל על שיפוד מתכת מסתובב) הפך לטרנד הולך וגדל בארצות הברית מאז אמצע שנות ה-90. סופרמרקטים אמריקאים נוהגים לצלות תרנגולות רוטיסרי באמצעות רוטיסרי אופקיים או אנכיים. תרנגולות אלו הן אמצעי לשימוש בתרנגולות טריות שלא נמכרו ולעיתים נמכרות במחירים נמוכים יותר מאשר תרנגולות טריות. רשת הסופרמרקטים הענקית קוסטקו אינו ממחזר תרנגולות טריות, אך ידוע בכך שהוא מוכר 60 מיליון תרנגולות הצלויות בשלמות ב-4.99 דולר ארצות הברית בכל שנה. רשת המסעדות המהירה של בוסטון מרקט התמחתה במקור בעוף צלוי. עוף טנדורי הוא מאכל פופולרי בתת-היבשת ההודית המורכב מעוף צלוי בתנור חימר גלילי, טנדור, ומוכן בהשריית יוגורט ותבלינים. את השווארמה הערבית והישראלית, את הדונר קבב הטורקי והגירוס היווני אפשר להכין ממגוון בשרים, אחד מהם הוא עוף. הגרסה הטייוואנית של שווארמה, shāwēimǎ (בסינית: 沙威瑪), היא כמעט תמיד עוף. "עוף מתחת ללבנה" הוא אופן הכנה שבו העוף משוטח על ידי לבנה או חפץ כבד אחר. מדיה וקבצים בנושא עוף צלוי בוויקישיתוף Dracula by Bram Stoker pg 1 Bonnie S. Benwick. "The Bird that Goes Around, Stays Around." Washington Post. 30 October 2012. Retrieved 5 December 2014. Cat Vasko."Grocery Store Economics: Why Are Rotisserie Chickens So Cheap?" KCET. 4 March 2014. Retrieved 5 December 2014. Rick Aristotle Munarriz. "For Costco, $1.50 Hot Dog Combos and $4.99 Chickens Aren't Enough." Daily Finance. 10 October 2013. Retrieved 5 December 2014.
תקן ביקורת 500

תקן ביקורת 500 – ראיות ביקורת הוא תקן ביקורת שפורסם על ידי לשכת רואי החשבון בישראל. התקן קובע כי על רואה החשבון המבקר של גוף מבוקר להשיג מידה מספקת של ראיות ביקורת נאותות שיאפשרו לו לו להסיק הנחות סבירות שעליהן תבוסס חוות דעתו. כמו כן, התקן מפרט בקצרה אילו נוהלי ביקורת יכולים להיות להשגת ראיות- כגון הבנה של הגוף המבוקר וסביבתו, התייחסות להערכת הסיכונים של הגוף המבוקר, בחינה של הרישומים האלקטרונים של החברה ועוד. כמו כן התקן, נותן דוגמאות לסוגי ראיות שיכולות להיות- בדיקת רשומות, בדיקת נכסים מוחשיים, עריכת בירורים, חישוב בלתי תלוי ועוד. התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן. התקן מבוסס בעיקר על תקן ביקורת 82 (שפורסם בשנת 2003) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 500 של הפדרציה הבינלאומית של רואי החשבון (IFAC) תוך התאמה לישראל. תקן ביקורת 501 ותקן ביקורת 505 מהווים המשך של תקן זה. תקן ביקורת 500, באתר לשכת רואי החשבון תקן ביקורת 82 באתר לשכת רואי החשבון תקן ISA 500, באתר של הפדרציה הבינלאומית של רואי החשבון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
סקנג'בין

סקנג'בין (פרסית: سکنگبین, ערבית: سکنجبین) הוא סירופ המשמש להכנת משקה המקובל במטבח הפרסי. הוא עשוי מתערובת של דבש או סוכר עם חומץ, ולעיתים מטובל גם בנענע או מנטה. מקובל להגישו בקיץ כמשקה צונן (שרבטה סקנג'בין - شربت سکنجبین), בייחוד בקיץ, לעיתים בלוויית חתיכות מלפפות. בחג ה'סיזדה בדר'(אנ') הנחגג ביום האחרון של הנורוז (היום השלושה עשר לחודש הראשון בלוח השנה הפרסי) מקובל לאכול עלי חסה טבולים בתרכיז. המשקה נפוץ מאירן גם למטבחים הסלג'וקיים והעות'מאניים, ובטורקית הוא מכונה Sirkencübin. סולטנים עותמאניים נהגו לשתות אותו במיוחד בארוחות האיפטר בימי הרמאדן. מקורתיו של הסירופ עתיקים והוא מתואר כבר על ידי אבן סינא בחיבור 'ייתרונות המשקא הנקרא סקנג'בין' (ערבית:منافع الشراب المسمي سكنجبين). המשקה מוזכר גם בשירו של ג'לאל א-דין רומי - "תן עוד דבש לסקנג'בין, כי אנחנו הולכים ומוסיפים חומץ'. השם סקנג'בין נגזר מהשורש הפרסי סרקה (سرکه) שפירושו חומץ, והשורש 'אנגבין' (انگبین) שפירושו דבש. בערבית האות ک השנייה מוחלפת ב-ج (או בכתב פונטי הצליל /g/ מתחלף ב-/dʒ/). מדיה וקבצים בנושא סקנג'בין בוויקישיתוף מתכון לשרבטה סקנג'בין סרטון המראה כיצד מכינים סקנג'בין Seljuk Cuisine: A Chef's Quest for His Soulmate by Omur Akkor (באנגלית) Mehmet SARIOĞLAN & Gülhan CEVİZKAYA, TÜRK MUTFAK KÜLTÜRÜ: ŞERBETLER, page 247 (בטורקית) ישראל שר, המיקסולוג הישראלי שרוקח משקאות מבוססי חומץ מהמאה ה-17, באתר הארץ, 6 בספטמבר 2021 تحميل كتاب سكنجبين = منافع الشراب المسمي سكنجبين؛ابن سينا ل ابن سينا، حسين بن عبدالله pdf, كتاب بديا, ‏20 בינואר 2019 (בערבית) Dı̂vân-i Kebı̂r: Bahr-i hezec ahrab museddes, translated by Nevit Oguz Ergin, Volume 14 page 24: "Give more honey for iskencubin, Because we keep increasing the vinegar" (באנגלית)
עוגת פירורים

עוגת פירורים או עוגת שטרויזל (בגרמנית: Streuselkuchen) היא עוגת עלה שטוחה גרמנית. העוגה עשויה מבצק שמרים משובח עם ציפוי של שטרויזל, תערובת פירורית של סוכר, שומן וקמח. בעבר העוגה הייתה מוכרת בעיקר בסקסוניה ובשלזיה, אבל היא פופולרית כיום ברחבי גרמניה. בדרך כלל מדובר באחת מ"עוגות הסדין" הלא מלאות, אבל עוגות פירורים מיוצרות גם עם סוגים שונים של בסיסים מתחת לפירורים. העוגה פופולרית גם בקרב יהדות אשכנז. להכנת עוגת הפירורים מרדדים תחילה את בצק השמרים על תבנית אפייה ונותנים לו לתפוח זמן מה. לאחר מכן מפזרים על בסיס הבצק את הפירורים (העשויים מסוכר, שומן וקמח ביחס של 1:1:2). מרטיבים את הבצק מראש כדי שהפירורים יידבקו טוב יותר. לבסוף, העוגה נאפית בסביבות 220 מעלות צלזיוס. ניתן להשתמש בחומרים רבים כדי להרטיב את הבצק, שגם עוזרים לעדן את הטעם: מים, חלב, שמנת, קרם וניל, ממרחי גלידה, מי סוכר או דבש או ריבה. לאחר האפייה, ניתן לפזר על העוגה אבקת סוכר או ציפוי אחר כלשהו. חמאה משמשת לעיתים קרובות כשומן. היא מכונה גם פירורי חמאה ועוגות קראמבל חמאה. על פי ההנחיות של קוד המזון הגרמני, עוגת קראמבל חמאה חייבת להכיל לפחות 30 חלקים של חמאה או כמויות שוות של חמאה או חמאה מזוקקת בבצק ובפירורים בשילוב של 100 חלקים של מוצרי דגנים טחונים ו/או עמילן. אסור לכלול בעוגה שומנים אחרים. תוספות שטרויזל משתלבות גם עם עוגות פירות שטוחות, כמו עוגת תפוחים, עוגת פרג, עוגת ריבס, או עוגת קראמבל עם משמשים, שזיפים, דובדבנים (חצויים ומגולענים), אבל גם עם אוכמניות או דומדמניות. גם בסיס עשוי קרם וניל או פודינג נפוץ. לעוגת שטרויזל השלזי יש שטרויזל על בסיס קצף. מדיה וקבצים בנושא עוגת פירורים בוויקישיתוף IREKS-Arkady-Institut für Bäckereiwissenschaft (Hrsg.): IREKS-ABC der Bäckerei. 4. Auflage. Institut für Bäckereiwissenschaft, Kulmbach 1985
ז'ן בורדייט

ז'אן בורדייט (צרפתית: Jean Bourdeillett; ‏ 24 באוקטובר 1901 - 28 באוגוסט 1981) דיפלומט ומשורר צרפתי. בורדייט נולד בדאקס(אנ') ולמד מדעי המדינה, פילוסופיה ומשפטים בפריז. הוא החל לשרת כדיפלומט ב-1925, ומילא תפקידים שונים: בנציגות הכללית בתוניס מ-1925 עד 1928, בממשל המרכזי בווינה, קונסול בנירנברג מ-1933 עד 1938, קונסול בפרנקפורט מ-1938 עד 1939. קונסול כללי משנת 1939 בג'נובה, ונציג צרפת בכס הקדוש ב-1948. הוא היה שגריר צרפת בוונצואלה מ-21 באפריל 1959 עד 3 במרץ 1952, שגריר צרפת בדנמרק מ-19 בדצמבר 1952 עד 10 באוקטובר 1959 ושגריר צרפת בישראל מ-10 באוקטובר 1959 עד 11 בספטמבר 1965. כמה ימים לפני שנכנס לתפקידו בתל אביב, במהלך פגישה עם שארל דה גול, הוא ביקש להגיע להסכם תרבות צרפת-ישראל. כנציגה של צרפת בישראל, הוא אחד ממייסדי קרן גנרל-פייר-קניג. ב-30 ביוני 1964. הוא היה תומך נלהב בציונות וספר הזיכרונות שלו למען ישראל הוא מחווה לעצמאותה של המדינה היהודית. הוא מונה ליועץ הדיפלומטי של ממשלת ז'ורז' פומפידו למשך שנה אחת מ-1 באוקטובר 1965. בורדייט חיבר מספר ספרי שירה וספר זכרונות אחד. Simulacres, Paris, Seghers, 1945 Les étoiles dans la main, Paris, Seghers, 1954 Reliques des songes, Paris, Seghers, 1958 La Pierre et l'anémone, Paris, Seghers, 1964 Saison des ombres, Paris, Seghers, 1965 Le bouquet noir (1965-1969), Paris, Seghers, 1970 Le Soleil ni la mort, Paris, Seghers, 1975 Pour Israël, Paris, Seghers, 1968 (למען ישראל) מבחר שירים מספרו La Pierre et l'anémone (האבן והכלנית) שיצא בפריז ב-1964, תורגמו לעברית ופורסמו בספר 'אבן וכלנית' שיצא בהוצאת עם הספר בתל אביב ב-1965, עם הקדמה של הדיפלומט הישראלי יעקב צור. השירים בספר מתארים את נופה של הארץ ממבט אוהב של המשורר. השירים תורגמו על ידי אהרן אמיר, אורי ברנשטיין וחיים גורי. יפה ברלב, שירת הנופים הקדושים, חרות, 26 בנובמבר 1965
מיילס מקברייד

מיילס ג'יימס "דוּס" מקברייד (באנגלית: Miles James "Deuce" McBride; נולד ב-8 בספטמבר 2000) הוא כדורסלן אמריקאי המשחק בקבוצת ניו יורק ניקס מליגת ה-NBA, בעמדת הרכז. מקברייד נולד בסינסינטי שבאוהיו. בעת לימודיו בתיכון מולר שיחק בקבוצת התיכון לצד שחקן ה-NBA לעתיד ג'קסון הייז. בין השנים 2019–2021 למד באוניברסיטת וירג'יניה המערבית, ובעונתו האחרונה בקבוצת הכדורסל של האוניברסיטה (2020/2021) רשם ממוצעים של 15.9 נקודות, 4.8 אסיסטים, 3.9 ריבאונדים ו-1.9 חטיפות למשחק. מקברייד נבחר בבחירה ה-36 של דראפט ה-NBA‏ 2021 על ידי אוקלהומה סיטי ת'אנדר, ומיד הועבר בטרייד לניו יורק ניקס. בשתי עונותיו הראשונות בקבוצה שותף בכ-10.9 דקות למשחק, וקלע 3.0 נקודות בממוצע למשחק בלבד. בדצמבר 2023 חתם על הארכת חוזה בניקס ל-3 עונות נוספות (החל מעונת 2024/2025) בסך כ-13 מיליון דולר. מדיה וקבצים בנושא מיילס מקברייד בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA
פרסביאורניס

פרסביאורניס (שם מדעי: Presbyornis) הוא סוג נכחד של עוף שהיה קרוב לאווזאים החיים. הוא התקיים באמריקה הצפונית של הפלאוקן והאאוקן שלפני 62 עד 55 מיליון שנה מזמננו. סוג זה תואר ב-1926 ממאובנים שהתגלו ברחבי ארצות הברית בתצורות נהר גרין (אנ'), בהם התגלו שלדי עופות מים רבים וממצאים נוספים התגלו ביוטה בתצורה Colton Formation, בווירג'יניה בתצורה Aquia Formation ואף באנגליה בתצורה Bouldnor Formation. ישנם גם ממצאים נתונים במחלוקת שלו שהתגלו במונגוליה. הסוג מכיל 3 מינים, שהגדול שבהם P. isoni, היה גדול יותר מהברבורים המודרניים. הפרסביאורניס הוא אחד מהראשונים של דמויי-התרנגול שהיו קרובים לאווזאים, בני הקבוצה Odontoanserae שהייתה קרובה מעט גם לפלאגאורניתיים. בתחילה סברו שהוא קשור לפלמינגואיים עקב מבנה הרגליים והצוואר הארוכים שלו. עם זאת מבנה הגולגולת והמקור דומים בהרבה לאלה של ברווזים מודרניים. חלק מהחוקרים סברו שהסוג מייצג שלב מעבר בין האווזאים לחופמאים, אך כיום רואים בו חבר בקבוצה נכחדת של דמויי-אווזים הקרובים בעיקר לקמיקיים הדרום אמריקאים. על פי הממצאים שהתגלו ייתכן שהוא חי באגמים רדודים בהם הוא שחה ושיכשך בחיפוש מזון עם מקורו הרחב והשטוח, בעודו מסנן מזון של צמחים ובעלי חיים קטנים כמו הברווזים המצויים החיים. מדיה וקבצים בנושא פרסביאורניס בוויקישיתוף פרסביאורניס, באתר האנציקלופדיה של החיים (באנגלית) פרסביאורניס, באתר GBIF (באנגלית) Kurochkin et al. (2002)
אנדוטיאודון

אנדוטיאודון (שם מדעי: Endothiodon; מיוונית עתיקה: "שן פנימית") הוא סוג של סינאפסיד מקבוצת התראפסידה שחי בסוף תקופת הפרם שלפני 259 עד 254 מיליון שנה מזמננו. סוג זה תואר לראשונה ב-1876 בידי החוקר ריצ'רד אואן, אשר גילה את ממצאיו בדרום אפריקה ובהם נכללו שרידי גולגולת ולסת תחתונה. הוא היה קרובו של הדיקטודון וכמותו היה נפוץ מאוד לאורך פנגיאה ברחבי כל היבשות, כאשר המאובנים שלו התגלו בהודו, ברזיל ובהרבה מדינות באפריקה: מלאווי, מוזמביק, דרום אפריקה, טנזניה, זמביה וזימבבואה. בדומה לדיקינודנטים אחרים הוא היה אוכל צמחים, אף שחסרו לו שני החטים שאפיינו את רוב הדיקינודונים. קצוות הלסתות היו בעלי מקור מעוקל כלפי מעלה מה ששימש לעקירת צמחים ואולי אף עזר בחפירה. במקור נכללו בסוג זה 9 מינים, אך בהמשך הורדו ל-3 בלבד: E. uniseries‏, E. bathystoma ו-E. whaitsi. מדיה וקבצים בנושא אנדוטיאודון בוויקישיתוף אנדוטיאודון, באתר GBIF (באנגלית) איור של קבוצת אנדוטיאודונים נרדפים בידי גורגונופסיד בטנזניה של הפרם